**9- та учебна седмица** Домашна работа по Български език-4 клас

*Моля, препишете в тетрадките:*

**Видове изречения по цел на общуване. Интонация. Словоред**

Видовете изречения според целта на общуването са: съобщително, въпросително, подбудително и възклицателно. **Интонация** се нарича изменението на гласа при изговаряне на изречението. Тя бива: -възходяща ( използва се в първата част на изречението) и -низходяща ( използва се във втората част на изречението). **Словоред** наричаме редът на думите в изречението.

Домашна работа по четене- 4 клас

*Моля, прочетете „ Вълкът и лисицата на лов“ от читанката на стр.30 и 31.*

 Домашна работа по Човекът и обществото- 4 клас

*Моля, препишете в тетрадките:*

**Родопа- планината на Орфей**

Най- обширната планина в България е Родопа. Върховете и са заоблени, покрити са с пасища и ливади. Най- високият е Голям Перелик ( 2191м). Планината крие много богатства- големи находища на олово- цинкови руди, мрамори. От нея бликат лечебни извори- Велинград, Наречен, Девин и други. Родопите са известни с много природни забележителности- скалното образувание „ Чудните мостове“, пещерите „ Дяволското гърло“, „ Ягодинската пещера“. Там се намира и един от най- известните зимни курорти в Европа- „ Пампорово“.

*Творческа задача:* Моля, проучете кои са природните феномени в Родопа планина и ги представете по начин, по който вие решите. *Вариант*: Може да си изберете само един от тях и да го нарисувате, да представите слайд шоу със снимки, да го опишете в текст или да разкажете легенда за него.